text: Landsstævne gav millionoverskud
  08 november 2013 kl. 12.11
  Udgifter og indtægter er nu gjort op for sommerens DGI Landsstævne i Esbjerg. Og resultatet er positivt.
  4 millioner kroner har sommerens Landsstævne nemlig i overskud. Og taget i betragtning af at stævnet bare skulle løbe rundt og gå i nul, er overskuddet endnu en fjer i hatten for det succesfulde arrangement.
  Overskuddet skal deles mellem DGI, DGI?s 16 landsdelsforeninger og Esbjerg Kommune. Sidstnævnte havde bevilget 17,6 millioner kroner til landsstævnet.
  Overskuddet på 4 millioner kroner kommer, fordi der ikke kom store uforudsete udgifter, og fordi salget i festområdet var bedre end budgetteret.
  Om fire år rykker DGI?s Landsstævne til Aalborg.
  